open-index/open-wikipedia-markdown huggingface dataset:
Santiago Carrillo

**Santiago Carrillo Solares** (18. jaanuar 1915 Gijón, Astuuria, Hispaania – 18. september 2012) oli Hispaania poliitik. Ta osales Hispaania kodusõjas, oli aastatel 1960–1982 Hispaania kommunistliku partei peasekretär, eurokommunismi parempoolse tiiva teoreetik.

## Teoste loend
*"¿Adónde va el Partido Socialista? (Prieto contra los socialistas del interior)" (1959)
*"Después de Franco, ¿qué?" (1965)
*"Problems of Socialism Today" (1970)
*"Eurocomunismo y Estado" Editorial Critica (1977) ISBN 84-7423-015-2; inglise keeles: *Eurocommunism and the State*, Lawrence and Wishart, 1977, ISBN 0-85315-408-2
*"El año de la Constitución" (1978)
*"Memoria de la transición: la vida política española y el PCE" (1983)
*"Problemas de la transición: las condiciones de la revolución socialista" (1985)
*"El año de la peluca" (1987)
*"Problemas del Partido: el centralismo democrático" (1988)
*"Memorias" (1993)
*"La gran transición: ¿cómo reconstruir la izquierda?" (1995)
*"Un joven del 36" (1996)
*"Juez y parte: 15 retratos españoles" (1998)
*"La Segunda República: recuerdos y reflexiones" (1999)
*"¿Ha muerto el comunismo?: ayer y hoy de un movimiento clave para entender la convulsa historia del siglo XX" (2000)
*"La memoria en retazos: recuerdos de nuestra historia más reciente" (2004)
* "¿Se vive mejor en la república?" (2005).
* "Dolores Ibárruri: Pasionaria, una fuerza de la naturaleza" (2008).
* "La crispación en España. De la Guerra Civil a nuestros días" (2008).
* "Los viejos camaradas" (2010).
* "La difícil reconciliación de los españoles" (2011).
* "Nadando a contracorriente" (2012). (E-raamat)

## Vaata ka

*Eurokommunism

## Välislingid

*Intervjuu 24. novembril 2000 (hispaania keeles)
*Intervjuu. Video YouTube'is (hispaania keeles)
Sara Ramírez

**Sara Elena Ramírez** (sündinud 31. augustil 1975 Sinaloas) on Ameerika Ühendriikide laulja ja näitleja.

Ta on Eesti televaatajale tuntud seriaalist "Grey anatoomia", kus ta mängib Calliope Iphegenia Torrest ehk Calliet. Filmis "Sulle on sõnum" mängis ta Rose'i. Filmis "Ämblikmees" mängis ta politseinikku. 

Märtsis 2011 ilmus tal endanimeline muusikaalbum. 

Ta abiellus 4. juulil 2012.

## Välislingid
*
*"Grey anatoomia" täht läks mehele, Õhtuleht.ee, 10. juuli 2012
Krystin Pellerin

**Krystin Pellerin** (sündinud 12. juulil 1983 Saint John'sis Newfoundlandi ja Labradori provintsis) on Kanada näitleja.

Eesti televaataja teab teda seriaalist "Doyle'i vabariik", kus ta mängib politseiseersant Leslie Bennetti.

## Välislingid
*
*The Tudors Wiki
*Soulpepper
Invar

**Invar** on raua ja nikli (36%) ferromagnetiline sulam, millel on anomaalselt väike joonpaisumistegur (vahemikus –80...100 °C on see 1,5 × 10–6 °C–1).

Invarist valmistatakse täppismõõteriistade osi.

## Viited
Aardlavälja tänav

**Aardlavälja tänav** on umbtänav Tartus Ropka linnaosas.

Tänav algab Aardla tänavalt ja on 120 meetrit pikk.
Asula tänav

**Asula tänav** on tänav Tallinnas Kesklinna linnaosas Kitseküla asumis. Tänav algab Tallinna–Narva raudtee äärest Kitseküla raudteepeatuse juurest Jalgpalli tänavalt, ristub Asula põiguga ja lõpeb Marta tänaval. Asula tänav on põhjakirde-lõunaedelasuunaline ning ligikaudu 510 meetri pikkune.

## Ajalugu
Asula tänav sai nime 27. aprillil 1948. Tänav on nime saanud Alevi tänava eeskujul.

Asula tänaval elas aastatel 1971–1992 laulja Jaak Joala.

2017. aasta juunis tutvustati kuude viisi rekonstrueeritud tänavat.

2019. aastal sai osa Kauba tänavast nime Jalgpalli tänav, ning mitu varem Asula tänava aadressiga olnud asutust sai uue aadressi Jalgpalli tänava järgi, sealhulgas A. Le Coq Arena (varem Asula 4C).

## Hoonestus
Asula tänaval asub Tallinnas teise maailmasõja järgsel perioodil esimene venelaste projekteeritud arhitektuuriansambel (Asula tänava hooned 1, 2, 3, 4, 5, 6, 7, 8, 9, 11, 12, 14), mis on ehitatud aastatel 1947–1950. Tänava hooned on projekteerinud Estonprojekti eelkäija arhitektid G. Šumovski, J. Russanov ja A. Bobkov. Kahekorruselised elamud ja ühiselamud asuvad piki tänavat kohati tagasiastega, moodustades Tallinna kontekstis pretsedenditu hoonestusühtsuse. Majad pole dekooriga üle kuhjatud, kuid keskosa rõhutamine frontooniga, mille all on ümarkaarselt lõppevad lodžasid sisaldavad nišid, on igatahes väga ebatavaline klassika interpreteering.
* Asula 11 asub Tallinna Perekeskuse hoone
* Asula 16 asub Tallinna Magdaleena Lasteaed
* Asula 17a, 17b asuvad tüüpprojekti 121Э-077-1 järgi ehitatud viiekorruselised korterelamud (algsed Vabariikliku IV Valitsuse Haigla ühiselamud).

## Viited

## Välislingid
 
*Ester Vaitmaa, Stalinistlik maja, forte.ee, 18. november 2016
Kauna tänav (Tallinn)

**Kauna tänav** on tänav Tallinnas Kesklinna linnaosas Veerenni asumis. Tänav algab Veerenni tänavalt ja lõpeb Kodu tänaval. Kauna tänav on enam-vähem ida-läänesuunaline ja ligikaudu 125 meetri pikkune.

Kauna tänav sai nime 20. märtsil 1928. Tänava nime valikut mõjutas lähedal asuv Herne tänav.

## Viited
Õpetajate tänav

**Õpetajate tänav** on tänav Tallinnas Kesklinna linnaosas Veerenni asumis. 

Tänav algab Herne tänavalt ja lõpeb Oa tänaval. Õpetajate tänav on enam-vähem põhja–lõunasuunaline ja ligikaudu 60 meetri pikkune.

Õpetajate tänav sai nime 27. veebruaril 1924. Tänav on nime saanud sellest, et ehitusühing "Õpetajate Kodu" püstitas sinna elumajad, kus elasid kooliõpetajad.

1923. aastal võtsid Tallinna linnavalitsusega ühendust kooperatiivi Oma Kodu aktsionärid, peamiselt Veerenni tänaval asuva munitsipaalalgkooli õpetajad ja töötajad. Loa esimese maja ehitamiseks eraldati Tallinna linnavolikogu 15. oktoobril 1923 kooperatiivi Oma Kodu juhatuse esimehele Willem Vacherile, maatüki Herne tänava äärde.

## Viited

## Välislingid
*Josef Katz, Õpetajad rajasid saja aasta eest ühe Tallinna tuntuma tänava, pealinn.ee, 03. oktoober 2023
Oa tänav (Tallinn)

**Oa tänav** on tänav Tallinnas Kesklinna linnaosas Veerenni asumis. Tänav algab Kodu tänavalt ja lõpeb Õpetajate tänaval. Oa tänav on enam-vähem ida–läänesuunaline ja ligikaudu 50 meetri pikkune.

Oa tänav sai nime 27. veebruaril 1924. Tänava nimi on ilmses seoses lähedal asuva Herne tänavaga.

## Viited
Lembit Palm (skulptor)

**Lembit Palm** (27. oktoober 1944 Purtse-Uueküla, Lüganuse kihelkond, Virumaa – 1. aprill 2024) oli eesti skulptor. 

Ta lõpetas Tartu Kunstikooli 1969. aastal ja Eesti Riikliku Kunstiinstituudi (ERKI) 1974. aastal. 

1977–1988 töötas ta ERKI-s õppejõuna ning alates 1993. aastast sama kõrgkooli (tollal Tallinna Kunstiülikooli) skulptuuriosakonnas assistendina. 

## Liikmesus
*1979 Eesti Kunstnike Liit

## Välislingid
* "Lembit Palm muutis oma juubelil Jeesuse kalaks". Eesti Päevaleht, 19. oktoober 2004
*Haud Lüganuse kalmistul
Nathaniel Parker

**Nathaniel Parker** (sündinud 18. mail 1962 London) on inglise näitleja. 

Ta on mänginud näiteks BBC kriminaal-telesarjas "Inspektor Lynley mõistatused", kus ta kehastas peategelast, Scotland Yardi inspektorit Thomas Lynleyt.

## Välislingid
* 
*Nathaniel Parkeri elulugu 
*Nathaniel Parkeri koduleht
Sharon Small

**Sharon Small** (sündinud 1. jaanuaril 1967 Glasgow's Šotimaal) on Šoti näitleja. 

Üks tema tuntumaid rolle on politseiseersant Barbara Havers BBC kriminaal-telesarjas "Inspektor Lynley mõistatused".

## Välislingid
*
*Sharon Small BBC kodulehel
Kõrgus (astronoomia)

**Kõrgus** on taevakeha suuna ja matemaatilise horisondi vaheline nurk, mida horisondist ülalpool loetakse positiivseks (0 kuni 90o ja allpool negatiivseks (0 kuni -90o). Kõrgus on üks horisondilisi koordinaate.

## Vaata ka
*Asimuut
*Seniitkaugus

## Viited
Puhke tänav

**Puhke tänav** on tänav Tallinnas Kesklinna linnaosas Veerenni asumis. Tänav algab Magasini tänavalt ja lõpeb Kodu tänaval. Puhke tänav on enam-vähem ida-läänesuunaline ja ligikaudu 145 meetri pikkune.

Puhke tänav on nime saanud 27. veebruaril 1924. Tänav sai nime selle järgi, et asub Vaikse pargi kõrval.

## Viited
Jaya

**Jaya** ehk **Puncak Jaya** ([p'untšak dž'aja], 'võidukas mäetipp') ehk **Carstenszi püramiid** on Uus-Guinea saare kõrgeim tipp (4884 m). See kuulub Sudirmani mäeahelikku, mis asub Indoneesia Paapua provintsi lääneosa kõrgmaal. Teised lähedased tipud on Carstenszi idatipp (4808 m), Sumantri (4855 m) ja Ngga Pulu (4863 m). Mäe teiste nimede hulgas on **Nemangkawi** (amungkali keeles) ja **Gunung Sukarno** (indoneesia keeles 'Sukarno mägi' Indoneesia esimese presidendi järgi).

Puncak Jaya on kõrgeim mägi kogu Indoneesias, Okeaanias ja kõrguselt viies mägi Kagu-Aasias. See on ka kõrgeim tipp Himaalaja ja Andide vahel ning maailma kõrgeim saarel asuv mägi. Mõne allika järgi, mis ei arva Indoneesiat Okeaania hulka, on Okeaania kõrgeim tipp siiski Wilhelmi mägi (4509 m).

Mäest loodes asub Grasbergi kaevandus, mis on üks maailma suuremaid kulla- ja vasekaevandusi.

## Avastamislugu
Mäge ümbritsev kõrgmaa oli asustatud juba enne eurooplaste tulekut ning tippu tunti Nemangkawi nime all. Puncak Jaya nimetati Carstenszi püramiidiks Hollandi maadeuurija Jan Carstenszooni järgi, kes 1623. aastal selge ilmaga nägi esimesena jääliustikku mäetipul. Kaheks sajandiks jäi tema tähelepanek kinnituseta ning Carstenszit naeruvääristati Euroopas, kuna ta väitis, et oli näinud ekvaatori lähedal lund. Seda nime kasutavad alpinistid tänini. 

Esimesena jõudis Puncak Jaya lumeväljale 1909. aastal Hollandi maadeuurija Hendrik Albert Lorentz koos kuue dajakkide hulka kuuluva pakikandjaga, kelle ta oli palganud Apo Kayanist Borneo saarel. Ekspeditsiooni aruande alusel loodi 1919. aastal looduskaitseala, mis on praeguse Carstenszi ahelikku hõlmava Lorentzi rahvuspargi eelkäija.

## Viited

## Välislingid

* "Indoneesia saarestiku mäed" - Peaklist.org
* Racing Time on Oceania's Highest Peak 
* Puncak Jaya - Peakware
* Puncak Jaya - Peakbagger
* Carstenszi ekspeditsiooni aruanne - 90+ fotot
* Info mägironijatele

* Carstenszi püramiidi meeskond ekspeditsiooniks Carstenszi püramiidile
* Carstenszi püramiidi ekspeditsioon
* Carstenszi ekspeditsioon
* Aerofotod Puncak Jaya piirkonnast
*Erik Weihenmayer is the only blind person to have climbed...
Tunninurk

**Tunninurk** ehk **aegnurk** on ekvaatoriline koordinaat, mida mõõdetakse taevaekvaatori ja taevameridiaani kõrgema (lõunasuunalise) lõikepunkti ning taevakeha käänderingi vahelise kaarega mööda ekvaatorit taevasfääri ööpäevase pöörlemise suunas.

Tunninurk esitatakse enamasti ajaühikuis (0–24 h), mitte nurgaühikuis.

## Viited
Taevapoolkera

**Taevapoolkera** on poolkera, mis tekib taevasfääri mõttelisel poolitamisel mõne astronoomiliselt määratletud suurringiga. 

Näiteks saab taevasfääri jaotada taevapoolkeradeks, lähtudes taevaekvaatorist. (Analoogsed poolkerad on Maa põhja- ja lõunapoolkera, lähtudes ekvaatorist).

## Viited
Footonrakett

**Footonrakett** on teoreetiline rakett, milles reaktiivjõudu tekitab footonite (elektromagnetkiirguse) juga. 

Oletatakse, et footonrakett võib erinevalt teistest raketitüüpidest, mille joa kiirus on valguse kiirusest palju väiksem, saavutada valguse kiirusele lähedasi kiirusi.

## Viited
Inspektor Lynley mõistatused

"**Inspektor Lynley mõistatused**" (originaalpealkiri *The Inspector Lynley Mysteries*) on 23-jaoline Suurbritannia krimidraamasari. Sarja peaosalised on Scotland Yardi inspektor Thomas "Tommy" Lynley, Ashertoni VIII krahv (Nathaniel Parker), ja politseiseersant Barbara Havers (Sharon Small).

## Jagude loend
;Sissejuhatav osa
*"Suur vabastus" (*A Great Deliverance*), 2 osa

1. hooaeg (2002)
*"Mõrvakoolitus" (*Well-Schooled in Murder*)
*"Tasu veres" (*Payment in Blood*)
*"Elena nimel" (*For the Sake of Elena*)
*"Kadumaläinud Joseph" (*Missing Joseph*)

2. hooaeg (2003)
*"Mäng tuha peale" (*Playing for the Ashes*)
*"Vaenlase juuresolekul" (*In the Presence of the Enemy*)
*"Paslik kättemaks" (*A Suitable Vengeance*)
*"Pettuskava" (*Deception on His Mind*)

3. hooaeg (2004)
*"Jaht õigele patusele" (*In Pursuit of the Proper Sinner*)
*"Mälureetur" (*A Traitor to Memory*)
*"Appikarje" (*A Cry for Justice*)
*"Kui soovidel oleksid tiivad" (*If Wishes were Horses*)

4. hooaeg (2005)
*"Jumalikus kooskõlas" (*In Divine Proportion*)
*"Surma varjus" (*In The Guise of Death*)
*"Pettuse seeme" (*The Seed Of Cunning*)
*"Jumala sõna" (*Word Of God*)

5. hooaeg (2006)
*"Loomulikud põhjused" (*Natural Causes*)
*"Üks süütegu" (*One Guilty Deed*)
*"Hiina müürid" (*Chinese Walls*)
*"Silmapilgu viivul" (*In The Blink Of An Eye*)

6. hooaeg (2007)
*"Põrgu eeskoda" (*Limbo*)
*"Tunne oma vaenlast" (*Know Thine Enemy*)

## Välislingid
*
*Koduleht
LDAP

**Lightweight Directory Access Protocol** (**LDAP**) ehk **lihtsustatud kataloogisirvimise protokoll** on protokoll kataloogiteenustele ligipääsuks ja nende haldamiseks üle IP-võrgu.

Kataloogid võivad sisaldada mis tahes andmeid ja võivad olla hierarhilise struktuuriga. Näiteks AS Sertifitseerimiskeskus kasutab LDAP-protokolli Eesti ID-kaardi kasutajate sertifikaatite avaldamiseks. 

LDAP protokolli kirjeldab RFC 4510.

## Viited

## Välislingid
* LDAP (Lightweight Directory Access Protocol) Vallaste.ee e-teatmik
* LDAP klient ja server Kuutõrvaja
Haakon

**Haakon** (**Håkon**) on mitme tuntud inimese nimi.

***[[Håkon Herdebrei]]** (1147–1162), Norra kuningas
***[[Håkon V Magnusson]]** (1270–1319), Norra kuningas
***[[Håkon VI Magnusson]]** (umbes 1340 – 1380), Norra kuningas
***[[Haakon VII]]** (1872–1957), Norra kuningas
***[[Haakon (Norra kroonprints)|Haakon]]** (sündinud 1973), Norra kroonprints

***[[Haakon (eesnimi)|Haakon]]** on muistne Norra eesnimi.
Kosmograafia

**Kosmograafia** ehk **uranograafia** on Universumi üldsõnaline kirjeldus; ka vastav üldastronoomiline õppeaine. 

Minevikus loeti kosmograafiasse kuuluvaks ka geograafiat. 

## Viited
Bensiinijaam

**Bensiinijaam** ehk **tankla** on koht, kus müüakse kütust mootorsõidukitele. Tavaliselt müüakse bensiini ja diislikütust, aga vahel ka gaasi, etanoolkütust, biokütuseid ja õlisid. Bensiinijaam võib olla kombineeritud poega, kus müüakse auto- ja transporditarvikuid, kiirtoitu ja väikest valikut igapäevaseid toidukaupu. Poel võib juures olla ka tualett. Ilma personalita bensiinijaamu nimetatakse automaattanklateks.

## Galerii

File:Bensiinijaam Tartus 1938. aastal., ERM Fk 1934-298.jpg|Bensiinijaam Tartus 1938. aastal
File:Petrol for sale.jpg|Tankla Ida-Timoris (2011)
Fail:Jõgeva bussijaam.JPG|Jõgeva tankla ja bussijaam 2012. aastal


## Vaata ka

*
Osalusmajandus

**Osalusmajandus** ehk **Parecon** (lühend ingliskeelsest terminist *participatory economics*) on majandusmudel, mida on pakutud kui alternatiivi turumajandusele ning käsumajandusele.

Osalusmajanduses on keskne koht rahvaosalusel, mis oleks majandusotsuste tegemise aluseks. Eraomandi asemel oleks osalusmajanduses vara rahva ühisomand, kuid ühisvara kasutust juhiks rahvas demokraatlikuid meetmeid kasutades. Selle poolest vastandub osalusmajandus Nõukogude Liidu tüüpi käsumajandusele, kus praktikas juhtis rahva vara kasutust kitsas poliitiliste isikute ring ehk partei.

Osalusmajanduse ideele on andnud osalise heakskiidu muu hulgas ka tunnustatud Ameerika ühiskonnakriitik ja keeleteadlane Noam Chomsky; selle peamised arendajad on teiste seas majandusteadlane Robin Hahnel ja aktivist Micheal Albert.

## Lisalugemist
* *[http://www.zmag.org/books/quiet.htm A Quiet Revolution In Welfare Economics]*, Albert and Hahnel, Princeton University Press, 1990.
* *[http://www.parecon.org/lookingforward/toc.htm Looking Forward: Participatory Economics for the Twenty First Century]*, Albert and Hahnel, South End Press, 1991.
* *[http://www.zmag.org/books/polpar.htm The Political Economy of Participatory Economics]*, Albert and Hahnel, Princeton University Press, 1991.
* *[http://www.zcommunications.org/zparecon/pareconlac.htm Parecon: Life After Capitalism]*, Albert, Verso Books, 2003.

## Välislingid
* Osalusmajanduse koduleht
Radiant

**Radiant** on taevasfääri punkt, millest perspektiivnähtuse tõttu näivad väljuvat ühte ja samasse meteoorivoolu kuuluvad (üksteisega rööbiti liikuvad) meteoorid.

## Vaata ka
*Apeks

## Viited
Tähistaevas

**Tähistaevas** on taevalaotus palja silmaga nähtavate tähtedega. 

## Eesti rahvakultuur
Rahvapäraselt kujutas öine tähistaevas varasemal ajal endast taevavõlvi, mis aeglaselt pöörles võlvi kinnitava keskse Põhjanaela ümber. Põhjanael osutas põhjasuunda ning selle abil sai määrata ilmakaari. Eredamad tähed ühendati tähtkujudeks, mis Eesti rahvapärimuses peegeldasid talupoeglikku elukeskkonda.

Tuntumad rahvapärased tähtkujud olid:
* Suur Vanker
* Väike Vanker
* Koot ja Reha, Põhja-Eestis ka *Vardatähed* või *Sauatähed* (Orioni tähtkuju)
* *Taevalook* ehk *Vändatähed* (Kassiopeia tähtkuju)
* *Kuhjalava* (Põhjakrooni tähtkuju)
* *Vana Sõel* (Hüaadide täheparv)
* *Uus Sõel* (Plejaadide hajusparv)
* *Suur Rist* (Luige tähtkuju)
* *Hernekahlud* (Berenike Juuste ja Jahipenide tähtkujud) jmt

Peale Põhjanaela olid veel nimed mõnel muul üksiktähel nagu *Orjatäht * (Siirius) ja planeedil (ehk  *rändaval tähel*) nagu Ehatäht ehk *Koidutäht * (Veenus). Tuntud oli ka  *Kuusulane*, milleks nimetati kord ühte, kord teist Kuu läheduses olevat heledat tähte või planeeti. Nende Kuule lähenemine või sellest kaugenemine ennustas kehvade või paremate aegade tulekut. 

Taevasse ootamatult ilmuvad *sabaga tähed* (komeedid) olid levinud arusaama kohaselt läheneva suure häda ennustajad (sõda, viimnepäev).  *Lendtähtedes* (meteoriidid) nähti vara vedavaid pisuhändasid. Ribakujuliselt helendav tähevöö (Galaktika) arvati olevat Linnutee, mis juhib sügisesel ja kevadisel rännakul rändlinde.

Tähtsaim tähistaeva osa oli Kuu, mille reeglipärane kahanemine ja kasv, ilmumine ja kadumine seostati rahva hulgas vahetult maise eluga ning tõlgitseti argielu vajaduste kohaselt (kuukalender).

## Vaata ka
*Planetaarium
*Taevagloobus
*Taevakaart

## Viited

## Kirjandus
* Jakob Hurt, Eesti astronoomia, Jurjev, 1899.
* Paul-Egon Prüller, Eesti rahvaastronoomia. // Teaduse ajaloo lehekülgi Eestist. Tallinn, 1968.
* Jaak Jaaniste, Enn Saar, Täheatlas. Tallinn, Valgus, 1990.

## Välislingid

* Eestlaste muistne tähistaevas. Lagle Israel, Tartu Kunstimuuseum.
* Planetaariumietendused, Tartu tähetorn.
Kulminatsioon (astronoomia)

**Kulminatsioon** ehk **haripunkt** on taevakeha läbiminek taevameridiaanist. 

Iga taevakeha läbib oma näival ööpäevasel liikumisel taevameridiaani kaks korda.

Räägitakse alumisest ja ülemisest kulminatsioonist. Ülemises kulminatsioonis on taevakeha vaatluskoha seniidile lähimas ja alumises kulminatsioonis sellest kaugeimas asendis. 
Taevakeha vaatlemiseks on kõige sobivam hetk siis, kui ta on ülemises kulminatsioonis.

## Viited
Kosmoloogiline horisont

**Kosmoloogiline horisont** (ka **partiklihorisont**) on meid ümbritsevas paisuvas Universumis olev mõtteline kauguspiir, mille tagant pole lõpliku kiirusega leviv valguskiir veel meie vaatlusriistadeni jõudnud või ei jõuagi, kui neid lähetav objekt eemaldub kiiremini, kui levib valguskiir.

Kosmoloogilise horisondi mõiste (partiklihorisondi nimetuse all) sõnastas 1861. aastal Tartus Johann Heinrich Mädler.

## Vaata ka
*Valgusaasta

## Viited
Varre tänav

**Varre tänav** on tänav Tallinnas Kesklinna linnaosas Veerenni asumis. Varre tänav on Veerenni tänavalt algav enam-vähem lääne–idasuunaline, ligikaudu 190 meetri pikkune umbtänav.

Tänav sai nime 18. mail 2005. Tänav on nime saanud lähikonnas asuva Kauna tänava eeskujul.

## Viited
Kuur

**Kuur** (ka: **sara**; Saaremaal *vaja*) on kerge ehitusega kõrvalhoone kütuse, materjalide, transpordivahendite, tööriistade vms hoidmiseks.

## Liigitus

*Traditsiooniliselt hoitakse Eesti ahiküttega majapidamistes kuuris küttepuitu, briketti või muud küttematerjali. 
*Samas nimetatakse kuuriks ka varjualuseid, mis kaitsevad liiklusvahendeid ilma ja (mõnikord) varguse eest. Selles tähenduses kõneldakse 
**tõllakuurist ja 
**paadikuurist, 
**vanapäraselt ka autokuurist ehk garaažist ja 
**lennukikuurist ehk angaarist. 
**Võrgukuurides hoitakse ja kuivatatakse kalavõrke, seepärast on need vahel lahtisemad kui teised kuuritüübid, kas siis suurte laialt avatavate ustega või isegi mõne seinata.
**Pritsukuurist kui tuletõrjevahendite hoiukohast.

## Ehitus

Enamasti on kuure Eestis ehitatud puidust, ent kasutatud on ka kive, vineeri, plekki või muid (tihti improviseeritud) materjale, uuemal ajal näiteks plastmassi. Sageli ehitati kuure ümber teistest kõrvalhoonetest (või ka teisteks kõrvalhooneteks) nagu pesuköögid ja suveköögid.

Kohati on kuuridel olnud Eesti arhitektuuris tähtis osa, paadi- ja võrgukuurid on ilmestanud kalurikülasid juba sajandeid. 19. sajandi lõpul ja 20. sajandi alguses olid mõne Eesti linna (eriti Tartu ja Tallinna) agulites levinud kahekorruselised kuurid, tänapäeval neid enam peaaegu ei ehitata.

Hobuveokite kuurid paiknesid enamasti hobusetalli lähedal. Sageli olid hobuveokikuur ja tall kokku ehitatud (nt. tall-tõllakuur).

## Surnukuur
Kuuri tavapärastest tähendustest kaugem on surnukuur: tavaliselt haigla juures asuv ehitis või ruum, kus hoitakse surnukehi. Surnukuure esineb ka krematooriumite ja anatoomikumide juures.

## Pildid

Pilt:Tallinn, Noblessneri laevatehase inseneride elamu kuur, 1914-1915.jpg|1914–1915 rajatud kuur Noblessneri laevatehase inseneride elamu juures Tallinnas on märksa soliidsem ehitis kui enamik Eesti kuure.
Pilt:Seli mõisa kuur.jpg|Seli mõisa kuur on võetud arvele kultuurimälestisena.
Koguva küla Sumari talu vankrikuur.JPG|Koguva küla Sumari talu vankrikuur.
Vilsandi tuletorn ja paadikuur.JPG|Vilsandi merepäästejaama paadikuur.
Pilt:Ajaloo ilu ja valu.jpg|Hiljuti kasutusest välja jäänud kuur-küün Lõuna-Soomes.


## Vaata ka
*Võrgukuur
*Kelder
Lenini mausoleum

**Lenini mausoleum** (vene keeles Мавзолей В. И. Ленина) on Moskva südames Punasel väljakul asuv mausoleum, kus hoitakse 1917. aasta Oktoobrirevolutsiooni eestvedaja ning Nõukogude Liidu rajaja Vladimir Lenini palsameeritud surnukeha. 

Lenini keha on olnud avalikkusele vaatamiseks väljas 1924. aastast, mil ta suri (pausidega Teise maailmasõja ajal, kui Moskvat ohustasid Saksa väed ja Lenini maised jäänused evakueeriti). Mausoleumi praegune hoone valmis 1930. aastal. Aastatel 1953–1961 paiknes Lenini mausoleumis ka Jossif Stalini surnukeha. Arhitekt Aleksei Štšussevi väike, kuid monumentaalne graniitehitis imiteerib osalt muistseid haudehitisi nagu Cheopsi püramiid Egiptuses ja Pärsia kuninga Kyros II Suure haud Pasargadaes.
Ka rikkad nutavad

**"Ka rikkad nutavad"** (*Los Ricos También Lloran*) oli populaarne seebiooper, mis toodeti Mehhikos 1979–1980.

Peaosa, Mariana Villareali rolli mängis Verónica Castro. Ta laulis ka Lolita de la Colina kirjutatud seriaali tunnuslugu "Aprendí a Llorar" ('ma õppisin nutma').

## Välislingid
*
Naeri tänav

**Naeri tänav** on tänav Tallinnas Kesklinna linnaosas Veerenni asumis. Naeri tänav on Magasini tänavalt algav lääne–idasuunaline, ligikaudu 80 meetri pikkune umbtänav.

Tänav sai nime 1878. aastal. Naeri tänava saksakeelne nimi oli *Rübenstrasse* ja venekeelne nimi *Реповая улица*.

Naeri tänaval on elanud psühhiaater ja paranähtuste uurija Ilmar Soomere.

## Viited
Apsiid (astronoomia)

**Apsiid** on taevakehale lähim või temast kaugeim punkt elliptilisel orbiidil, millel tiirleb tema gravitatsiooniväljas teine, temast väiksem taevakeha. Neid kaht punkti ühendavat sirget nimetatakse apsiidijooneks.

Apsiidid on näiteks afeel ja periheel, apogee ja perigee, aposeleen ja periseleen.

## Viited
Marta tänav

**Marta tänav** on tänav Tartus Karlova linnaosas. 

See ühendab Salme tänavat Kalevi tänavaga ja on 95 meetri pikkune.
Evaldas Petrauskas

**Evaldas Petrauskas** (sündinud 19. märtsil 1992 Šilutės) on Leedu poksija. Tema ema on venelane ja isa on leedulane.

Petrauskas oli I kergekeskkaalus (kuni 64 kg) Leedu meister 2011. aastal.

Petrauskas sai kergekaalus (kuni 60 kg) 2012. aasta Londoni olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Soon-Chul Hanile (Lõuna-Korea) ja jäädes edasisest medaliheitlusest välja. Ta osales I kergekeskkaalus (kuni 64 kg) 2016. aasta Rio de Janeiro olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Petrauskas osales kergekaalus (kuni 60 kg) 16. maailmameistrivõistlustel (Bakuu, 2011), kuid kaotas 2. ringis oma kohtumise ja jäi edasisest medaliheitlusest välja.

Petrauskas sai pronksmedali I kergekeskkaalus (kuni 64 kg) 41. Euroopa meistrivõistlustel (Samokov, 2015), kaotades poolfinaalis hilisemale hõbemedalivõitjale Patrick McCormackile (Suurbritannia) ning 42. Euroopa meistrivõistlustel (Harkiv, 2017), kaotades poolfinaalis hilisemale hõbemedalivõitjale Luke McCormackile (Inglismaa).

## Viited

## Välislingid
*
Pullmantur Cruises

** Pullmantur Cruises** on üks rahvusvahelise kontserni Royal Caribbean Cruises Ltd. viiest tütarettevõttest (teised on Celebrity Cruises, Royal Caribbean International,  Azamara Club Cruises ja CDF Croisières de France). Ettevõtte peakontor asub Madridis Hispaanias. Ettevõttel on ka oma lennufirma Pullmantur Air. 2020. aastal alustati ettevõtte pankrotimenetlust.

## Ajalugu
## Praegune laevastik

## Vaata ka
*Kruiisilaevade loend

## Viited


## Välislingid
* Ettevõtte Pullmantur Cruises koduleht (inglise keeles)
Garaaž

**Garaaž** (vanapäraselt ka **autokuur**) on varjualune, ehitis või ruum mootorsõidukite hoidmiseks, jooksvaks remondiks ja hoolduseks.  

Garaaže ehitatakse nii mootorratastele ja sõiduautodele kui ka traktoritele, veoautodele, bussidele ja muudele suurematele sõidukitele. 

Nõukogude ajal olid eramajade garaažid sageli plekist kõrvalhooned, mis võisid olla ka teisaldatavad. Linnades rajati garaažikooperatiive, kus samasugused plekist garaažid paiknesid rividena, kuid võisid olla ka kõrvutiste garaažiboksidega kiviehitised, harvemini maa-alused.

Tänapäeval on Eestis tavaks ehitada eramu garaaž pigem ruumina maja külge. Kortermajade juurde garaaže tihti ei rajatagi, selle asemel pargitakse tänavale või parklatesse. Garaažide arvukust on vähendanud ka mitmekorruselised parkimismajad.

Samuti on kadunud nõukogudeaegne tava rajada garaaži autokanal, kust sai autot mugavalt remontida, kuna autode keerukamaks muutudes on autoremont läinud suuremalt jaolt professionaalide kätte.

Garaažide eelkäijaiks võib pidada tõllakuure, kus hoiti tõldu.
Oscar dos Santos Emboaba Junior

**Oscar dos Santos Emboaba Júnior** (tuntud **Oscar** nime all; sündinud 9. septembril 1991 Americanas) on Brasiilia jalgpallur, poolkaitsja, kes mängib Hiina superliiga klubis Shanghai SIPG. 

Varem on Oscar mänginud Londoni Chelseas ja Brasiilia klubides São Paulo ning Internacional.

Esimeses mängus UEFA Meistrite Liigas lõi Oscar 2 väravat. See juhtus 18. septembril 2012 mängus Torino Juventusega Meistrite Liiga hooajal 2012–2013.

Esimese värava Brasiilia jalgpallikoondise eest lõi Oscar 2012. aasta juunis mängus Argentina vastu.

## Saavutused

### Klubid
; Internacional
* Campeonato Gaúcho: 2011, 2012
* Recopa Sudamericana: 2011

; Chelsea FC
* Inglismaa meistrer (1): 2014–15
* Football League Cup (1): 2014–15
* UEFA Euroopa Liiga (1): 2012–2013

### Rahvuskoondis
; Brasiilia jalgpallikoondis
* Olümpiahõbe: 2012
* Konföderatsioonide karikas: 2013

## Viited
Zenith

**Zenith** on ristluslaev, mis kuulub firmale  Pullmantur Cruises Zenith Ltd. ja mida alates 2007. aastast käitab laevakompanii Pullmantur Cruises. Laev ehitati Meyer Werfti laevatehases Papenburgis Saksamaal 1992. aastal. Laev sõidab Malta lipu all. Kodusadam on Valletta.

## Vaata ka
*Kruiisilaevade loend

## Viited

## Välislingid
*Laeva andmed Pullmantur Cruises kodulehel (inglise keeles)
Võistluse tänav

**Võistluse tänav** on tänav Tallinnas Kesklinna linnaosas Juhkentali asumis. Tänav algab Kalevi Keskstaadioni põhjapoolsest servast, ristub Püssirohu tänavaga ja lõpeb Filtri teel. Võistluse tänav on ligikaudu 350 meetri pikkune.

## Hoonestus
*Võistluse tänav 1 (Linda maja), 3 (Maarja maja) ja Staadioni tänav 1 (Kalevi maja) asuvad Staadioni Majade hoonete grupp
**Algne puidust Võistluse 3 elamu hävines tulekahjus 2012. aastal.
:Kalevi Keskstaadion aadressiga Staadioni tänav 3, SÜ Kalev Komsomoli nim. Staadion kavandati arhitekt Eerika Nõva projekti järgi ja avati 12. juulil 1955. aastal.
*Võistluse 6 – valmiv Kalevi Panorama Residence
*Võistluse 8 – korterelamu. Endine Sidepataljoni Liiva kasarmu või Roosi tn kasarmuna tuntud kasarmuhoonete kompleks 19. sajandist (1883).
*Võistluse 9/1 – 5-korruseline korterelamu
*Võistluse 11 / Püssirohu 6
*Võistluse 13 / Püssirohu 7
*Võistluse 21 – 4-korruseline korterelamu
*Võistluse 23 – 9-korruseline korterelamu (valmis 1973). Hoone kinnistul asus enne Teine maailmasõda hulk väiksemaid puumaju, mis jäid Juhkentali tänavalt kalmistule suundunud Roosi tänava äärde. 

## Ajalugu

Tänava nimi oli alates 1885. aastast **Aafrika tänav** ehk **Afrika tänav** (saksa keeles *Afrika Strasse*, vene keeles *Африканская улица*). Aafrika tänava nimi tulenes sealsetest tuiskliivaväljadest, mis meenutasid Aafrika kõrbe. 

1950. aastatel ehitati Härjapea jõe ürgorgu Komsomoli staadion. Võistluse tänava nime sai tänav 22. veebruaril 1955 lähedal asuva Komsomoli staadionil (praeguse nimega Kalevi Keskstaadion) toimuvate spordivõistluste järgi.

Aafrika tänaval asusid Eesti Vabariigi ajal, Sidepataljoni Liiva kasarm (Võistluse 8) ja tänava lõpus 10. Üksiku Jalaväepataljoni Uus kasarm (tänapäeval Filtri tee 3/5, toona Aafrika tänav 43). 1944. aasta närtsipommitamises hävinesid Aafrika tänaval majad nr 9, 11, 13, 15, 17, 19, 21, 23, 25, 27, 29, 31, 33, 35, 37, 39 ja 41.

## Galerii

File:Võistluse street 4, Tallinn.jpg|Võistluse 8 (hoonele on aegunud majade numeratsiooni järgi kirjutatud nr 4)
Pilt:Püssirohu 6 2013-09-27.JPG|Elamu Võistluse 9, Võistluse 11 / Püssirohu 6
Pilt:Püssirohu 7 2013-09-27.JPG|Elamu Võistluse 13 / Püssirohu 7


## Viited
Saveli Kramarov

**Saveli Kramarov** (vene *Савелий Викторович Крамаров*, inglise *Savely Kramarov*; 13. oktoober 1934 Moskva – 6. juuni 1995 San Francisco) oli juudi rahvusest vene näitleja.

Kramarovi isa oli tuntud advokaat, kes suri nõukogude vangilaagris. Keskkooli lõpetamise järel tahtis Saveli Kramarov astuda teatriinstituuti, kuid teda ei võetud vastu. Ta asus õppima Moskva Metsandusinstituuti, mille lõpetas 1958. aastal. Instituudi lõpetamise järel töötas ta lühikest aega metsanduserialal, kuid tal õnnestus 1959. aastal alustada filminäitleja karjääri. 1960. aastate lõpus ja 1970. aastate alguses saavutas Kramarov filminäitlejana laialdase populaarsuse (eriti komöödiafilmides).

1979. aastal asus Saveli Kramarov taotlema väljasõitu Nõukogude Liidust. Esialgu teda riigist välja ei lubatud ja filmirolle talle enam ei antud. Siis kirjutas Kramarov kirja USA presidendile Ronald Reaganile. Seejärel lubati tal 1981. aasta oktoobris lõpuks emigreeruda Ameerika Ühendriikidesse. Ameerikas jätkas ta tööd filminäitlejana, mängides põhiliselt venelaste rolle.

## Välislingid

*Saveli Kramarov andmebaasis IMDb
*Saveli Kramarov kino-teatr.ru andmebaasis
Paide tänav

**Paide tänav** on tänav Tallinnas Kesklinna linnaosas Kitseküla asumis. 

Tänav algab Pärnu maanteelt ja lõpeb Kauba tänaval. Paide tänav on lääneloode-idakagu suunaline ning ligikaudu 225 meetri pikkune.

## Ajalugu
Tänava endine nimi oli alates 1913. aastast **Tsemendi tänav** (saksa keeles *Zementstrasse*, vene keeles *Цементная улица*). See nimi tulenes Pärnu maantee ja Tsemendi tänava nurgal asetsenud F. Wahtriku tsemendivabrikust. Praeguse nime sai Paide tänav 24. mail 1939.

## Viited

## Välislingid
2012. aasta suveolümpiamängude medalitabel

**[[2012. aasta suveolümpiamängud]]e medalitabel**. Riikide järjestus on selline, et esiteks on kuldmedalite arvu järgi, siis hõbe- ja pronksmedalite arvu järgi. Kui selle järel on riikidel erinevate medalite arv sama, siis jäävad nad kohta jagama tähestikulises järjekorras. Sellist järjestust kasutavad ROK ja IAAF.

Olümpiamängudel sportlastega esindatud 204 rahvuslikust olümpiakomiteest said medaleid 85 olümpiakomitee sportlased.

## Medalite tabel

{| 

## Erandjuhud medalite jagamisel
* Meeste 200 m vabaujumises anti välja kaks hõbemedalit seoses võrdse finišiajaga.
* Meeste 200 m liblikaujumises anti välja kaks hõbemedalit seoses võrdse finišiajaga.

## Välislingid

* 2012. aasta Londoni OM-i ametlik medalitabel
Evelin Talts

**Evelin Talts** (2011. aastani **Evelin Kärner**; sündinud 18. mail 1977 Nõmmel) on eesti jooksja ja aeroobikatreener. 

Tema treenerid on olnud Urmas Randma, Ingrid Reiljan ja Jane Salumäe. 

Evelin Talts on lõpetanud 2000. aastal Tallinna Pedagoogikaülikooli kehakultuuri erialal ja töötab aeroobikatreenerina. 

Evelin Talts täitis Rotterdami maratonil Londoni olümpiamängude normi maratonijooksus ajaga 2:39.20 ning esindas Eestit 2012. aasta suveolümpiamängudel.

## Isiklikud rekordid
*5000 m jooks – 17.20,4 (2012)
*10 000 m jooks – 35.28,40 (2012)
*Poolmaraton – 1:15.28 (2012)
*Maraton – 2:39.15 (2012)

## Saavutused
*2009 – Eesti meister maratonis
*2010 – Eesti meister 4 km ja 12 km murdmaajooksus; Eesti meistrivõistluste hõbemedal 10 000 m jooksus
*2011 – Eesti meistrivõistluste hõbemedal 4 km ja 12 km murdmaajooksus ning maratonis
*2012 – Eesti meister 12 km murdmaajooksus, Eesti meister 10 km jooksus, Eesti meistrivõistluste hõbemedal 4 km murdmaajooksus ja sisemeistrivõistlustel 3000 m jooksus.

## Isiklikku
Evelin on olnud abielus Taavi Taltsiga ja neil on poeg.

## Viited
FC Augsburg

**FC Augsburg** on Saksamaa linna Augsburg jalgpalliklubi, mis mängib riigi kõrgliigas Bundesliga.

Bundesligas mängis Augsburg esimest korda hooajal 2011–2012. Hooajal 2014–15 saadi klubi ajaloo seni parim koht Saksamaa kõrgliigas – viies. Viies koht kindlustas klubile järgmiseks hooajaks koha UEFA Euroopa Liiga alagrupiturniiril. Oma alagrupis saadi teine koht ja pääseti 32 parema sekka, kus tuli kahe mängu kokkuvõttes võtta vastu kaotus Inglismaa klubilt Liverpool.

Aastatel 2012–2016 mängis klubis Ragnar Klavan.

## Hooaeg 2019/20
2019-20 Bundesliga hooaeg oli FC Augsburgi saja kahekümne esimene hooaeg klubiajaloos ning kolmekümne üheksas hooaeg Saksamaa kõrgeimas jalgpalliliigas. FC Augsburg lõpetas liiga viieteistkümnendal kohal. Lisaks osales FC Augsburg ka Saksamaa karikavõistlustel, mis lõppes nende jaoks esimese ringiga, kui kaotati 1-2 klubile SC Ver.

## Praegune meeskond
*Seisuga 17. jaanuar 2026*

## Viited

## Välislingid
* Koduleht
Debbie Wiseman

**Debbie Wiseman** (sündinud 10. mail 1963 Londonis) on inglise helilooja, dirigent ja orkestreerija. 

2004. aastal sai ta Briti impeeriumi ordu liikmeks (MBE) ja 2018. aastal ohvitseriks (OBE). 

Esimese heliteose komponeeris ta 8-aastaselt.

## Viited

## Välislingid
* 
* Debbie Wisemani koduleht
* Intervjuu, märts 1998 - Sound on Sound
* Debbie Wiseman - Soundtrackguide.net
* Intervjuu, märts 2006
Yi Siling

**Yi Siling** (hiina keeles 易思玲 (*Yì Sīlíng*); sündinud 6. mail  1989 Guangdongis) on Hiina laskur.

Ta sai 2012. aasta suveolümpiamängude esimese kuldmedali, võites naiste õhupüssist laskmise 10 m kauguselt. 2016. aasta suveolümpiamängudel Rio de Janeiros sai ta samal alal pronksi.

## Viited
Wang Mingjuan

**Wang Mingjuan** (hiina keeles 王明娟 (*Wáng Míngjuān*); sündinud 11. oktoobril  1985 Hunanis) on Hiina tõstja.

Ta sai 2012. aasta suveolümpiamängudel kuldmedali kuni 48 kg naiste kaalukategoorias.

## Viited
Tadeusz Walasek

**Tadeusz Walasek** (15. juuli 1936 Elżbiecin, Piątnica vald, Łomża maakond, Podlaasia vojevoodkond – 4. november 2011 Kobyłka, Wołomini maakond, Masoovia vojevoodkond) oli Poola poksija.

Walasek oli kokku seitsmekordne Poola meister II keskkaalus (kuni 75 kg) aastatel 1958-1964. Ta sai Poola meistrivõistlustel II kergekeskkaalus (kuni 67 kg) 1956. aastal 2. koha. Ta võistles Poola eest maavõistlustel 32 korda ning võitis neist 28 ja kaotas 4 kohtumist.

Walasek sai II keskkaalus (kuni 75 kg) 1960. aasta Rooma olümpiamängude poksivõistlustel hõbemedali, kaotades finaalis kuldmedali- ja olümpiavõitjale Edward Crookle (USA). Ta sai II keskkaalus (kuni 75 kg) 1964. aasta Tōkyō olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Valeri Popentšenkole (NSV Liit) ja jäi edasisest medaliheitlusest välja. Ta osales II kergekeskkaalus (kuni 67 kg) 1956. aasta Melbourne'i olümpiamängude poksivõistlustel, kuid kaotas 1. ringis hilisemale hõbemedalivõitjale Frederick Tiedtile (Iirimaa) ja jäi edasisest medaliheitlusest välja.

Walasek võitis II keskkaalus (kuni 75 kg) 14. Euroopa meistrivõistlustel (Belgrad, 1961) kuldmedali ning tuli Euroopa meistriks. Ta sai hõbemedali I keskkaalus (kuni 71 kg) 12. Euroopa meistrivõistlustel (Praha, 1957), kaotades finaalis kuldmedalivõitjale ja Euroopa meistrile Giovanni Benvenutile (Itaalia) ning II keskkaalus (kuni 75 kg) 13. Euroopa meistrivõistlustel (Luzern, 1959), kaotades finaalis kuldmedalivõitjale ja Euroopa meistrile Gennadi Šatkovile (NSV Liit).

## Viited

## Välislingid
*
Sideeriline periood

**Sideeriline periood** ehk **sideeriline tiirlemisperiood** on ajavahemik, mille vältel taevakeha (planeedi, tähe) kaaslane teeb taevakeha ümber täistiiru tähistaeva kui taustsüsteemi suhtes. 

Nt Maa puhul on sideerilise aasta kestus 1,00004, mis võrdub 365,26 ööpäevaga.

## Vaata ka
*Sünoodiline periood

## Viited
Rakett

**Rakett** (itaaliakeelsest sõnast *rocchetto*, 'kedervars') on tavaliselt silindrilise kujuga, vedel- või tahkekütusel töötav lennuseade, mille panevad reaktiivtõuke mõjul edasi liikuma kütuse süütamisel tekkivad ja läbi lennuseadme tagaosa düüsi väljuvad kuumad põlemisgaasid või ioonid. Lihtsama ehitusega on ilutulestiku- ja signaalraketid, keerulisema ehitusega aga ballistilised raketid sõjanduses ning kanderaketid kosmosetranspordis.

Rakett ei vaja lennuks atmosfääri. Raketi liikumist atmosfääris mõjutab siiski õhutakistus, millega tuleb arvestada.

Rakette võib liigitada: 
* kasutatava kütuse järgi: vedelkütusrakett, tahkekütusrakett, footonrakett (üksnes teoreetiline footon-reaktiivmootoriga kosmoseaparaat); 
* juhitavuse järgi: juhitav rakett, mittejuhitav rakett, automaatselt juhitav tiibrakett;
* liikumise trajektoori järgi: ballistiline rakett ja 
* otstarbe järgi: kanderakett, meteoroloogiline rakett, tiibrakett jne.

Püssirohu abil töötavad raketid leiutati keskaegses Hiinas Songi dünastia ajal 13. sajandil. Samal ajal leiutati seal ka varased mitmikraketiheitjad. Mongolite vallutuste käigus jõudsid need leiutised veel samal sajandil Ida-Euroopasse.

## Vaata ka

* Raketi juhtimine
* Raketikompleks

## Viited
Aruküla SK

**Aruküla SK** on Arukülas tegutsev noorte spordiklubi.

Aruküla Spordiklubi asutati 1996. aastal Aruküla Põhikooli juurde, et toetada noortesporti. Tänapäeval on sellest kujunenud spordiklubi, kus on populaarseim spordiala käsipall. Ala on populaarne, kuna klubis on vastava kvalifikatsiooni ja kogemusega treenerid: Toivo Järv ja Andrus Rogenbaum (endised Eesti koondise mängijad). Klubi on läbi aastate osalenud Eesti meistri- ja karikavõistlustel eri vanuses meeskondadega – alates minisarjadest kuni kolmel viimasel hooajal meistriliigani välja. Viimase on tinginud noormeeste jõudmine vastavasse ikka ja vajadus luua neile motivatsioon treeningute jätkamiseks.

Spordiklubi president on Aruküla Põhikooli direktor Avo Möls.

Meeste esindusmeeskond mängib ühendvõistkonnana koos HC Tallasega.

## Välislingid
* Aruküla SK koduleht
Virmalise tänav

**Virmalise tänav** on tänav Tallinnas Kesklinna linnaosas Uue Maailma asumis. Tänav algab Tehnika tänavalt raudtee äärest, ristub Koidu, Videviku, Luha, Kesk-Luha ja Kristiina tänavaga ning lõpeb Väike-Ameerika tänaval. Virmalise tänav on ligikaudu 560 meetri pikkune.

9. märtsil 1944 toimunud Tallinna pommitamise tagajärjel hävis suurem osa Virmalise tänava omaaegsest hoonestusest. Tänava praegune hoonestus pärineb peaaegu täielikult Teise maailmasõja järgsest perioodist.

Tänava endine nimi oli alates 1885. aastast *Rulkoviuse tänav* (saksa keeles *Rulcoviusstrasse*, vene keeles *Рульковиуская улица*). Endine nimi tuli sealse suurema maa-ala omaniku Adolf Johann Rulcoviuse nimest, kes selle 1878. aastal tükeldas ja rajas terve tänavavõrgu. Praeguse nime sai Virmalise tänav 24. mail 1939.

## Viited

## Välislingid
Astronoomiamärgid

**Astronoomiamärgid** on enamasti vana- ja keskajast pärinevad sümbolid, mis astronoomiakirjanduses, eriti kalendreis (kalendrimärk), tähistavad taevakeha, tema aspekti ja faasi ning kuulumist zodiaaki, taevasfääri erilisi punkte ja nädalapäevi.

Kõige rohkem kasutatakse
*päikesesüsteemi kehade märke (nt planeete tähistavad märgid)
*aspektimärke
*sõlmemärke
*võrdpäevsuspunktide märke
*Kuu faaside märke
*zodiaagimärke

## Astronoomilisi märke

## Viited
Celebrity Solstice

**Celebrity Solstice** on ettevõttele Celebrity Cruises kuuluv ristluslaev, mis on ehitatud Meyer Werfti tehases Papenburgis Saksamaal 2008. aastal.

Celebrity Solstice on esimene topeltpõhjaga Solstice-klassi ristluslaev, ta sõsarlaevad on Celebrity Equinox, Celebrity Eclipse, Celebrity Silhouette ja 2012. aastal valminud Celebrity Reflection. Solstice-klassi laevad on keskkonnasõbralikud: neil on päikesepatareid, nende kere projekti ja värvkatet on täiustatud ja valgustussüsteem kasutab valgusdioode. Nende täiustuste tõttu kasutab Solstice-klassi laev 30% vähem energiat kui teised sama suured laevad.

## Ajalugu
Laeva projekt telliti novembris 2005 Londonist Francis Designilt. Kiil pandi Meyer Werfti laevatehases Papenburgis Saksamaal 17. märtsil 2007 ja esimene topeltpõhjaga laev tehasenumbriga 675 tõmmati dokist välja 10. augustil 2008. 24. oktoobril 2008. aastal anti valmis laev omanikule üle. Laeva ehitamine maksis kuussada miljonit eurot. Laev ristiti 14. novembril 2008 Fort Lauderdale'is (Florida), ristiema on Sharon L. Smith.

## Laeva kasutamine
Celebrity Solstice asus oma esmareisile 23. novembril 2008. aastal Fort Lauderdale'ist Kariibi mere suunas. Suviti sõidab Celebrity Solstice Euroopas ja reisid väljuvad Barcelonast. Talviti sõidab laev lõunapoolkeral ning reisid väljusid 2012. aasta lõpul Sydneyst ja Aucklandist. Laev sõidab Malta lipu all.

Celebrity Solstice võib peale võtta 2850 reisijat, laevaperes on 1271 liiget.

## Tehnilised andmed
Celebrity Solstice on 317,192&nbsp;m pikk ja 36,9&nbsp;m lai, süvisega 8,3&nbsp;m ja kogumahutavusega 121 878. Laeval on 17 tekki.

Celebrity Solstice'il on 4 Wärtsilä diiselmasinat W16V46, mille koguvõimsus on 67,2 MW, laeva kiirus on 24 sõlme. Laeva sõuseadme moodustavad 3 Wärtsilä põtkurit CT300, millest igaühe võimsus on 3 MW.

## Vaata ka
*Kruiisilaevade loend

## Viited

## Välislingid
*''Celebrity Solstice'' Celebrity Cruises kodulehel (inglise keeles)
Ruth Beverly Wilson

**Ruth Beverly Wilson** (1906–1996) oli spioneerimises süüdistatud nõukogude luuraja.

Ta oli abielus Jacob Epsteiniga. Epstein võitles Hispaania kodusõjas vabatahtlikuna Internatsionaalsete brigaadide ridades, kus ta sai haavata. Ruth kui halastajaõde tutvus Jacobiga, kui see oli kosumas vigastustest. Väidetavalt olid mõlemad Nõukogude luure agendid. II maailmasõja ajal elasid nad Méxicos ja lõid väidetavalt kaasa katsetes vabastada Mehhiko vanglast Lev Trotski mõrvar Ramón Mercader.
Venona projekti raames dešifreeritud protokollides on Wilsoni varjunimeks Nona.

## Allikad
* John Earl Haynes and Harvey Klehr, *Venona: Decoding Soviet Espionage in America*, Yale University Press (1999), pgs. 280–281, 282
* Introductory History of VENONA and Guide to the Translations vaadatud 2012-08-26
Ruth Wilson

**Ruth Wilson** (sündinud 13. jaanuaril 1982 Ashfordis Kentis) on inglise näitleja. 

Tema tuntumad näitlejatööd on BBC neljajaolise telesarja "Jane Eyre" nimiosa ja Alice Morgan Suurbritannia psühholoogilises kriminaal-telesarjas "Luther". Kuldgloobuse nominent (2008) Ruth Wilson on võitnud kaks Olivier' auhinda. 

Wilson on sündinud Kenti krahvkonnas Ashfordis peres, kus enne tema sündi oli kolm poega. Ta kasvas üles Surrey krahvkonnas, Londonist 28 km edelas, Thamesi jõe kaldal asuvas Sheppertonis. Wilson lõpetas 2003. aastal Nottinghami Ülikooli ajaloo erialal ning 2005. aasta juulis Londoni Muusika ja Teatrikunsti Akadeemia. Tema vanaisa Alexander Wilson oli romaanikirjanik ja MI6 ohvitser.

## Viited

## Välislingid
*
*Jane Eyre – Articles & Interviews
*Ruth Wilsoni intervjuu ajalehes The Daily Telegraph, juuni 2010
*Ruth Wilsoni fännileht vaadatud 31. juulil 2010
Nate Parker

**Nate Parker** (sündinud 18. november 1979 Norfolk) on ameerika näitleja.

Parker on lõpetanud Oklahoma ülikooli. Tema esimene osatäitmine oli 2004. aastal telesarjas "Jahtunud jälg".

Parker on täitnud rolle kõrvuti selliste näitlejatega nagu Denzel Washington, Forest Whitaker ja Terrence Howard.

## Välislingid
*
Nicolo Gargano

**Nicolo Gargano** (inglispäraselt **Nicholas Gargano**; 1. november 1934 West Ham, Newhami linnaosa, Suur-London – 11. aprill 2016 West Clandon, Surrey) oli Inglismaa ja Suurbritannia poksija.

Gargano sai II kergekeskkaalus (kuni 67 kg) 1956. aasta Melbourne'i olümpiamängude poksivõistlustel pronksmedali, kaotades poolfinaalis hilisemale olümpiavõitjale Nicolae Lincale (Rumeenia).

Gargano võitis II kergekeskkaalus (kuni 67 kg) 11. Euroopa meistrivõistlustel (Lääne-Berliin, 1955) kuldmedali ja tuli Euroopa meistriks.

## Viited

## Välislingid
*
Uimakaktus

**Uimakaktus** (*Lophophora*) on taimeperekond kaktuseliste sugukonnast. 

Sellesse arvatakse tavaliselt kaks liiki:
**[[Lophophora diffusa]]*
**Lophophora williamsii* (peioote-uimakaktus)
Sophie Blanchard

**Sophie Blanchard** (hääldus /ˈblãʃɑː/; 25. märts 1778 Yves – 6. juuli 1819 Pariis) oli esimene elukutseline naisaeronaut.

Ta oli prantsuse aeronaudi ja kuumõhupalli lennunduspioneeri Jean-Pierre Blanchard' abikaasa. Sophie jätkas lende õhupallil ka pärast oma mehe surma 1809. aastal, sooritades veel enam kui 60 õhkutõusu. 

Õhupallilendudega üle kogu Euroopa tuntust kogunud Blanchard lahutas ka Napoleon Bonaparte'i meelt, kes ülendas daami "ametlike pidustuste aeronaudiks". Monarhia taastamisel 1814. aastal demonstreeris ta oma kunsti Louis XVIII-le, kes nimetas ta "Restauratsiooni ametlikuks aeronaudiks".

Lendamine õhupalliga oli sel ajal ohtlik ettevõtmine. 1819. aastal sai Sophie Blanchard'st maailma esimene lennuõnnetuses hukkunud naine. Sophie Blanchard'd tuntakse tavaliselt kui **Madam Blanchard**d, neiupõlve- ja abielunimede ühendustes on esinenud ka nimekujud **Madeleine-Sophie Blanchard**, **Marie Madeleine-Sophie Blanchard**, **Marie Sophie Armant** ja **Madeleine-Sophie Armant Blanchard**. 

## Kirjandus
*Canadian Aviation Museum (2004). «The Balloon Era» (PDF). Kanada lennundusmuuseum. Vaadatud 2012-07-30.
*Duff, Norwich (1819-07-06). Väljavõte ajakirjast Norwich Duff. Vaadatud 2012-07-30.
*Marck, Bernard (2006). «Le Rêve de Vol» (French). Toulouse: Le Pérégrinateur Editeur. P. 216.
*Select Reviews of Literature (1812). «Miscellaneous: Madame Blanchard». У Enos Bronson. Philadelphia: John F. Watson. P. 184.
*Shayler, David J. (2005). «Women in Space - Following Valentina». Springer. P. 410.
*Turgan, Julien (1851). «Les Ballons: Histoire de la Locomotion Aérienne Depuis son Origine jusqu'à nos Jours» (French). Plon Frères. P. 208.
*Walker, Mike (2004). «Powder Puff Derby: Petticoat Pilots and Flying Flappers». Wiley. P. 304.

## Galerii

Pilt:Sophie_Blanchard.jpg|1859. aasta gravüür
Pilt:Blanchardchampdumars.jpg|Õhkutõus 1810. aastal
Pilt:Early_flight_02561u_(7).jpg|1819. aasta lennuõnnetus
Pilt:Blancharddeath.jpg|1819. aasta lennuõnnetus


## Välislingid

* Sophie Blanchard, amazzone del cielo, in Val Trebbia (pdf vormingus fail, 1515 KB)
Villem Tamm (majandusteadlane)

**Villem Tamm** (10. veebruar 1942 Villevere – 31. august 2011) oli eesti majandusteadlane.

Ta on õppinud Villevere 7-klassilises koolis ja ta lõpetas aastal 1961 Viljandi 2. Keskkooli. Aastal 1969 lõpetas ta idividuaalplaani järgi Tartu Riikliku Ülikooli majandusteaduskonna majandusküberneetika erialal, kaitses aastal 1986 majandusteaduste kandidaadi väitekirja.

Ta töötas õppejõuna Tartu Ülikooli majandusteaduskonnas majandusküberneetika ja statistika kateedris, olles aastatel 1971–1987 vanemõpetaja ja aastatel 1987–1991 dotsent ja aastatel 1991–1992 kateedri juhataja. Aastatel 1993–1996 oli ta majandusinformaatika ja -modelleerimise instituudi juhataja ja statistika korraline professor.

## Tunnustus

* 2002 Tartu Ülikooli medal

## Viited

## Raamatuid
* Küberneetika põhimõisteid. Tartu: Tartu Riiklik Ülikool, 1973.
* Mida uurib majandusküberneetika. Tallinn: Eesti Raamat, 1973.
* Statistika baasmõisted ja -meetodid majanduses. Õppevahend. Tartu: Tartu Ülikooli Kirjastus, 1996.
* Üldstatistika harjutusi. Tartu: Tartu Ülikooli Kirjastus, 1996.
* Statistika rakendusi majanduses: näidislahendused, ülesanded, vastused. Tartu: Tartu Ülikool, 1998(kaasautoriks Kaia Philips).
* Riigi sotsiaalmajandusstatistika. Tartu: Tartu Ülikool, 1999. (kaasautoriteks Kaia Philips ja Kersti Meiesaar).